...तो गिलगित से 40 देशों में सड़क से जाते भारतीय
कुरुक्षेत्रयूनिवर्सिटीके सीनेट हॉल में बुधवार को जम्मू कश्मीर पर दो दिवसीय राष्ट्रीय विमर्श आयोजित किया गया। जिसमें जम्मू कश्मीर के इतिहास और महत्व को लेकर चर्चा हुई। मुख्य वक्ता जम्मू कश्मीर स्टडी सेंटर दिल्ली के निदेशक आशुतोष भटनागर ने कश्मीर के गिलगित क्षेत्र के मुद्दे को उठाया। उन्होंने कहा कि अगर तत्कालीन सरकार गिलगित को अपने हाथ से नहीं जाने देती तो यूरोप स्विटजरलैंड सहित 40 देशों तक सड़क यातायात के माध्यम से भारतीय पहुंच सकते थे।
इतना ही नहीं गिलगित से भारत के व्यापार को बड़ा फायदा मिलता और कई देशों के साथ ट्रांसपोर्ट पर कम पैसे खर्च करके सामान को मंगाया और ढोया जा सकता था। आशुतोष ने कहा कि चीन इसी क्षेत्र में आर्थिक कॉरिडोर बना रहा है। उन्होंने कहा कि षड़यंत्र के तहत भारत की आर्थिक घेरेबंदी करने के लिए गिलगित को भारत से काटकर पाकिस्तान में शामिल करवाया गया। ताकि भारत महाशक्ति बन सके।
कश्मीरके 15 फीसदी हिस्से में आतंकवाद : हरियाणाइतिहास एवं संस्कृति अकादमी के निदेशक प्रो. राघवेंद्र तंवर ने कहा कि कश्मीर का 85 प्रतिशत क्षेत्र हिंसा से दूर है। 15 प्रतिशत हिस्से में आतंकवाद है। लेकिन हम उस बड़े हिस्से पर ध्यान देकर 15 प्रतिशत हिस्से को लेकर ही अपना दृष्टिकोण बनाते हैं। प्रो. तंवर ने कहा कि वर्तमान समय में आम आदमी कश्मीर की सच्चाई से दूर है लोगों को सच्चाई बताने के लिए यह कार्यक्रम किया जा रहा है। विभाजन का जिक्र करते हुए उन्होंने कहा कि अगर धार्मिक आधार पर तर्क दिया जाए कि पाकिस्तान में मुस्लिम अधिक थे। इसलिए दो देशों में विभाजन हुआ लेकिन यह भी दिलचस्प है कि कुछ ऐसे क्षेत्र हैं जैसे कपूरथला जहां 90 प्रतिशत मुस्लिम हैं और वह भारत का हिस्सा है और पाकिस्तान में भी बहुत से क्षेत्र ऐसे हैं जहां हिंदुओं की आबादी ज्यादा है। प्रो. राघवेंद्र ने कहा कि कश्मीर भारत का हिस्सा है। वहां के लोग भी हमारे अपने हैं। वहां की स्थिति, भू-राजनीति वहां के लोगों की धारणाओं एवं आकांक्षाओं को समझने की जरुरत है। उन्होंने अपने व्याख्यान में तिथियों के साथ-साथ उस दौरान के अखबारों में छपे लेखों चिट्ठी के माध्यम से वास्तविकता के बारे में बताया। इस मौके पर जम्मू कश्मीर अध्ययन केंद्र मुंबई की शक्ति मुंशी ने सभी का आभार जताया। इस मौके पर जीजेयू के कुलपति प्रो. टंकेश्वर, केयू कुलसचिव डॉ. प्रवीण सैनी, पदमश्री केएन पंडिता, प्रो. सतीश गंजू, डॉ. महासिंह पूनिया, प्रो. राजपाल शर्मा, प्रो. हरबंस, प्रो. मंजुला, डॉ. जगदीश, प्रो. जवाहर लाल कौल, प्रो. सोनल, प्रो. पवन शर्मा, डॉ. अतुल यादव, डॉ अमित, डॉ. नीरज बातिश और सुरेंद्र कुमार मौजूद थे।
केयू कुलपति डॉ. कैलाश चंद्र शर्मा ने कहा कि 21वीं सदी में भारत आर्थिक उड़ान की ओर है। हम आने वाले समय में समस्याओं को तभी दूर कर सकेंगे जब समस्याओं को लेकर विमर्श करेंगे। जम्मू कश्मीर की सभी समस्याओं का हल विमर्श से ही कर सकते हैं। इसके लिए देशभर के विद्वानों बुद्धिजीवियों का एक-दूसरे के साथ जुड़ना जरुरी है। कुलपति ने कहा कि 1947 में देश आजाद होने के बाद कुछ अनसुलझे सवाल रह गए थे, जिसके कारण कश्मीर में कुछ समस्याएं पैदा हुई हैं। कुलपति ने कहा कि जम्मू कश्मीर की मुख्यमंत्री के अनुसार केवल दो प्रतिशत लोग ही ऐसे हैं जो अशांति चाहते हैं। लेकिन हमें शांति चाहने वाले 98 प्रतिशत लोगों के बारे में विचार करने की जरुरत है।
समापन पर राज्यपाल होंगे मुख्यातिथि
हरियाणाइतिहास एवं संस्कृति अकादमी के निदेशक प्रो. राघवेंद्र तंवर ने बताया कि जम्मू कश्मीर एक विमर्श के समापन समारोह में राज्यपाल प्रो. कप्तान सिंह सोलंकी मुख्यातिथि होंगे। डॉ. आरके सदन में होने वाले समारोह में मुख्य वक्ता जवाहर लाल कौल होंगे और अध्यक्षता केयू कुलपति करेंगे।
कुरुक्षेत्र | केयूके सीनेट हॉल मेंं जम्मू कश्मीर एक विमर्श में अपनी बात रखते जम्मू कश्मीर अध्ययन केंद्र के निदेशक एवं मुख्य वक्ता आशुतोष भटनागर। (दाएं) सीनेट हॉल मेंं जम्मू कश्मीर एक विमर्श में हिस्सा लेते प्रतिभागी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva